
Da li će žene u Džennetu biti ljubomorne jedna na drugu, kao na ovome svijetu?


* 
* 
* 
* 
* 
* 
* 

 
Da li će žene u Džennetu biti ljubomorne jedna na drugu, kao na ovome svijetu?

Kolika je razlika između Dženneta i ovog prolaznog svijeta, tolika je razlika između njihovih stanovnika i osobina koje će imati. Ljubomora žene na svoje inoće svojstvo je eksplicitno dunjalučkim ženama; među rajskim ljepoticama (hurijama) neće biti te ljubomore. Uzvišeni kaže: **“I Mi ćemo zlobu iz grudi njihovih odstraniti…”** (El-Hidžr, 47.) U drugom ajetu stoji: **“Njima pripada Kuća mira…”** (El-Earaf, 127.)  

Ovi ajeti ukazuju da stanovnici Dženneta neće osjećati bilo kakvu vrstu uznemiravanja, u protivnom ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** se ne bi nazivao Kućom mira i spasa. U vjerodostojnom hadisu, po ocjeni šejha Albanija, navedeno je da će čovjek u jednom danu imati kontakt sa stotinu djevica. (Taberani u *Es-Sagiru*, 5/411/5267. Vidjeti: *Es-Silsiletus-sahiha*, 1/708.)  

I pored toga, one neće osjetiti nimalo ljubomore jedna prema drugoj. Opisujući karakter džennetlija, u hadisu koji su zabilježili Buharija i Muslim, Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je sljedeće: *“Među njima neće biti razlike ni mržnje, njihova će srca biti kao srce jednog čovjeka.”* A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


